
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ

Κυριακή, 09 Αυγούστου 2026

ΔΕΛΤΙΟ ΤΥΠΟΥ
Θάνατος αλλοδαπού στην Αίγινα - Θάνατος λουομένων στη Χερσόνησο και στη Χαλκίδα - Απαγόρευση απόπλου Ε/Γ-Υ/Γ πλοίου στην Αίγινα - Θαλάσσια ρύπανση στην Αγία Κυριακή Τρικέρων - Τραυματισμός άνδρα στη Νεάπολη Βοιών - Διακομιδές ασθενών
	
[bookmark: _GoBack]Τις μεσημβρινές ώρες χθες, ενημερώθηκε η Λιμενική Αρχή της Αίγινας από τον Πλοίαρχο επιβατηγού-τουριστικού (Ε/Γ-Τ/Ρ) πλοίου, για την ανάσυρση ενός 48χρονου αλλοδαπού (υπήκοος Πολωνίας) χωρίς τις αισθήσεις του, από τη θαλάσσια περιοχή πλησίον της νήσου Μετώπης, κατά τη διάρκεια περιηγητικού πλου. Συγκεκριμένα, ο 48χρονος, επιβάτης του Ε/Γ-Τ/Ρ, φέρεται να κολυμπούσε στην ανωτέρω θαλάσσια περιοχή με έτερους επιβάτες, όταν ανασύρθηκε χωρίς τις αισθήσεις του και μεταφέρθηκε στο εν λόγω σκάφος, όπου του παρασχέθηκαν οι πρώτες βοήθειες, με αρνητικά αποτελέσματα. Στη συνέχεια, ο άνδρας παρελήφθη από Περιπολικό σκάφος Λ.Σ.-ΕΛ.ΑΚΤ. (ΠΛΣ) και μεταφέρθηκε στο λιμάνι της Αίγινας, από όπου διακομίστηκε με ασθενοφόρο όχημα στο Κέντρο Υγείας Αίγινας, όπου διαπιστώθηκε ο θάνατός του. Από το Λιμεναρχείο Αίγινας που διενεργεί την προανάκριση, παραγγέλθηκε η διενέργεια νεκροψίας-νεκροτομής από την Ιατροδικαστική Υπηρεσία Πειραιά.

*****

Τις μεσημβρινές ώρες χθες, ενημερώθηκε η Λιμενική Αρχή της Χερσονήσου για την ανάσυρση ενός 64χρονουαλλοδαπού (υπήκοος Σλοβακίας)χωρίς τις αισθήσεις του, από τη θαλάσσια περιοχή του κόλπου Μαλίων. Ο άνδρας διακομίστηκε στο Πανεπιστημιακό Γενικό νοσοκομείο Ηρακλείου, όπου διαπιστώθηκε ο θάνατός του. Από το Β΄ Λιμενικό Τμήμα Χερσονήσου του Κεντρικού Λιμεναρχείου Ηρακλείου, που διενεργεί την προανάκριση, παραγγέλθηκε η διενέργεια νεκροψίας-νεκροτομής.

*****

Τις μεσημβρινές ώρες χθες, ενημερώθηκε η Λιμενική Αρχή της Χαλκίδας για την ανάσυρση ενός 62χρονου αλλοδαπού (υπήκοος Βελγίου) χωρίς τις αισθήσεις του, από τη θαλάσσια περιοχή της παραλίας «ΠΙΣΩ ΡΟΔΙΕΣ» Χαλκίδας. Ο άνδρας διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Χαλκίδας, όπου διαπιστώθηκε ο θάνατός του. Από τη Λιμενική Αρχή της Χαλκίδας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών.

*****

Τις μεσημβρινές ώρες χθες, ενημερώθηκε η Λιμενική Αρχή της Αίγινας από τον Πλοίαρχο του επιβατηγού-υδροπτέρυγου «ΑΘΗΝΑ» Ν.Π. 9824, ότι κατά την προετοιμασία απόπλου για εκτέλεση προγραμματισμένου δρομολογίου από το λιμάνι της Σκάλας Αγκιστρίου προς το λιμάνι της Αίγινας και του Πειραιά με 85 επιβάτες, παρουσιάστηκε βλάβη στην ηλεκτρομηχανή γεννήτριας. Από το Λιμεναρχείο Αίγινας απαγορεύτηκε ο απόπλους του «ΑΘΗΝΑ», μέχρι την αποκατάσταση της βλάβης και την προσκόμιση βεβαιωτικού αξιοπλοΐας από τον αρμόδιο νηογνώμονα. Οι επιβάτες προωθήθηκαν στο προορισμό τους με μέριμνα της εταιρείας. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση.

	*****

Τις πρωινές ώρες χθες, ενημερώθηκε η Λιμενική Αρχή της Αγίας Κυριακής Τρικέρων για την ύπαρξη ρύπανσης στη θαλάσσια περιοχή του αλιευτικού καταφυγίου «ΠΛΑΤΑΝΙΑ» Μαγνησίας. Αμέσως στο σημείο μετέβησαν στελέχη της Λιμενικής Αρχής, όπου διαπιστώθηκε θαλάσσια ρύπανση από διάσπαρτες αυτοδιαλυόμενες μικρές ιριδίζουσες κηλίδες. Η ρύπανση αντιμετωπίστηκε με τη χρήση αντιρρυπαντικών μέσων (απορροφητικές πετσέτες) της Λιμενικής Αρχής, με τη συνδρομή σκάφους του αυτοτελούς Λιμενικού Γραφείου του Δήμου νοτίου Πηλίου. Προανάκριση διενεργείται από το Β΄ Λιμενικό Τμήμα Αγίας Κυριακής Τρικέρων του Κεντρικού Λιμεναρχείου Βόλου.

*****

Τις μεσημβρινές ώρες χθες, ενημερώθηκε το Λιμεναρχείο Νεάπολης Βοιών για τον τραυματισμό ενός 73χρονου αλλοδαπού (υπήκοος Ιταλίας), μετά από πτώση του από πλωτό ανυψωτικό σύστημα σκάφους, στη θαλάσσια περιοχή νήσου Παναγίας. Στο σημείο έσπευσε στέλεχος Λ.Σ.-ΕΛ.ΑΚΤ. και στελέχη της Π.Υ., με τη συνδρομή των οποίων ο άνδρας μεταφέρθηκε στην ακτή, ενώ στη συνέχεια διακομίστηκε με ασθενοφόρο όχημα του ΕΚΑΒ στο Νοσοκομείο Μολάων για παροχή ιατρικής περίθαλψης.

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-25χρονου, από το λιμάνι της Σκιάθου στο λιμάνι του Βόλου, με το Ι/Δ-Α/Ψ ΄΄ΑΘΩΣ΄΄ Ν. ΣΠ. 323,
-80χρονου, από το λιμάνι της Αίγινας στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ.,
-54χρονου, από το λιμάνι της Θάσου στο λιμάνι της Κεραμωτής, με το Ε/Γ-Ο/Γ ΄΄ΘΑΣΟΣ ΙΙΙ΄΄ Ν. Π. 11589,
-56χρονης, από το λιμάνι της Αίγινας στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ.,
-50χρονης, από το λιμάνι της Καμαριώτισσας στο λιμάνι της Αλεξανδρούπολης, με Περιπολικό σκάφος Λ.Σ.-ΕΛ.ΑΚΤ. και
-8χρονης, από το λιμάνι του Μανδρακίου Νισύρου στο λιμάνι της Καρδάμαινας Κω, με το Ε/Γ-Τ/Ρ ‘’ΑΝΤΩΝΙΟΣ‘’ Ν.Κω 40.

